|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Keskkonnaamet

Maa-amet

Transpordiamet

Meie 13.11.2024 nr 7-1/4530

Väimela alevikus Pärna tee 7 detailplaneeringu algatamine

Lähtuvalt planeerimisseaduse § 128 lõikest 8 anname teada, et Võru Vallavalitsus algatas 29.10.2024 korraldusega nr 673 (kättesaadav: <https://atp.amphora.ee/voruvv2017/index.aspx?itm=704405>, lisatud kirjale) Väimela alevikus Pärna tee 7 katastriüksuse detailplaneeringu ning jättis algatamata keskkonnamõju strateegilise hindamise. Teavitame Teid, kuna Teile kuuluv kinnisasi asub planeeringuala lähiümbruses.

Detailplaneeringu ala asub Pärna tee 7 (tunnus 91801:005:0054), Pärna tee 9 (tunnus 91801:005:0990) ja osaliselt 25149 Väimela-Kääpa tee (tunnus 91801:009:1240) katastriüksustel. Detailplaneeringuala pindala on ca 6 ha. Detailplaneeringu algataja, koostamise korraldaja ja kehtestaja on Võru Vallavalitsus. Detailplaneeringu koostamisest huvitatud isik on OÜ Cone Forest.

Detailplaneeringu koostamise eesmärk on joogi-ja mineraalvee tootmiseks vajalike tootmis- ja laohoonete ning tuletõrje veehoidla püstitamiseks ehitustingimuste määramine ning tehnovõrkude ja -rajatiste ja avalikule teele juurdepääsutee asukoha määramine. Taotluse kohaselt soovitakse alale püstitada kokku ligi 15000 m² ehitusaluse pinnaga, madala kaldega või lamekatusega hooneid, mille seinad tehakse karkassipostidel terasest *sandwich*paneelidest. Kavandatav tegevus on kooskõlas nii kehtiva kui ka vastuvõetud Võru valla üldplaneeringuga.  
   
Detailplaneeringu koostamisega samaaegselt toimub veeloa menetlus, kuna maaüksusele on kavandatud kolm puurkaevu: üks joogivee tootmiseks ja kaks mineraalvee tootmiseks, kavandatava veevõtuga 300 m³/ööpäevas kaevu kohta. Puurkaevude projektis on peetud vajalikuks läbi viia põhjaveevarude hindamine.

Toiduainetööstust kavandatava detailplaneeringu koostamisel tuleb anda eelhinnang ja kaaluda keskkonnamõju strateegilist hindamise vajadust. Eelhinnangus käsitleti joogivee ja mineraalvee tootmisega kaasnevaid mõjusid sellises ulatuses, kui seda võimaldab detailplaneeringu täpsusaste. Eelhinnangus ei käsitletud põhjavee (mineraalvee) võtuga kaasnevaid keskkonnamõjusid, kuna seda hinnatakse eelnevalt nimetatud keskkonnaloa menetluses. Eelhinnangus jõuti järeldusele, et Pärna tee 7 maaüksusele tootmis- ja laohoonete püstitamise ning veehoidla rajamise ning hilisema kasutamisega ei kaasne piiriülest keskkonnamõju ning keskkonnaseisundi olulist kahjustumist. Keskkonnamõjude strateegilise hindamise algatamine pole vajalik, kuna keskkonnatingimustega arvestamine on võimalik detailplaneeringu menetluse käigus.

Detailplaneeringu menetlemisega seotud dokumentidega saab edaspidi tutvuda: <voruvald.ee/parna-tee-7-detailplaneering1>

Lugupidamisega

(allkirjastatud digitaalselt)

Triinu Jürisaar

planeeringuspetsialist

Lisa:

Väimela alevikus Pärna tee 7 katastriüksuse detailplaneeringu al (2).asice

5696 5750 triinu.jurisaar@voruvald.ee